  Майя Бывальцева Москваын «Кубок Мужества» вожвылъяськонын Удмуртиысь следж-хоккеистъёс одӥг пумиськонзэс келязы но одӥгаз вормизы. Со сярысь ивортэ элькунысь физкультурая, спортъя но егитъёсын ужан политикая министерстволэн пресс-службаез. Вожвылъяськонлэн кыкетӥ нуналаз Удмуртиысь спортсменъёс Оренбург улосвылысь «Ястребы» командаез 3:1 лыдын вормизы. «Душесъёслы» гол пыртӥзы Владимир Рычков, Константин Плешивых но Павел Широбоков. Асьмелэнъёслэн капкаязы шайба куштӥз Владислав Зубарев. Турнирлэн берпуметӥ нуналаз «Удмуртия» Москва улосвыллэн сборноеныз шудоз. Тодэ вайытом, нырысетӥ пумиськоназ Удмуртиысь следж-хоккеистъёс Москва улосвылысь «Феникслы» 3:0 лыдын келязы. «Кубок Мужества» Москваысь спортъя «Янтарь» дворецын 21-25 гудырикошконэ ортчоз. «Удмуртия» но «Феникс» сяна, вожвылъяськонэ Москвалэн сборноез но Оренбург улосвылысь «Ястребы» команда пырисько.  Тегъёс: Спорт Москва Следж-хоккей Удмуртия Россия  